Վաուտ Ֆաս

**Վաուտ Ֆելիքս Լինա Ֆաս** (, ), բելգիացի ֆուտբոլիստ, անգլիական «Լեսթեր Սիթի» ակումբի և Բելգիայի հավաքականի պաշտպան։ 2024 թվականի Եվրոպայի առաջնության մասնակից։

## Ակումբային կարիերա
Ֆասը բելգիական «Անդերլեխտի» սան է։ 2017 թվականի հունվարի 31-ին կես տարով վարձակալության է տրվել հոլանդական «Հերենվեն» ակումբին։ 2017 թվականի ապրիլի 1-ին նորամուտն է նշել Էրեդիվիզիում «Հերակլեսի» դեմ խաղում՝ 36-րդ րոպեին փոխարինման դուրս գալով Ռեզա Գուչանեջադի փոխարեն։ Ընդհանուր առմամբ, մեկնարկային մրցաշրջանում մասնակցել է ութ հանդիպման, որոնցից յոթը սկսել է մեկնարկային կազմում։

2017 թվականի ամռանը վերադարձել է «Անդերլեխտ» և անմիջապես վարձավճարով տեղափոխվել մեկ այլ հոլանդական ակումբ՝ «Էքսելսիոր», որտեղ 2017 թվականի օգոստոսի 13-ին «Վիլլեմիի» դեմ խաղում նշել է նորամուտը։

2022/23 մրցաշրջանը սկսել է «Ռեյմսում», որի կազմում Լիգա 1-ում անցկացրել է 3 հանդիպում: 2022 թվականի սեպտեմբերի 1-ին տեղափոխվել է Անգլիայի Պրեմիեր լիգայի «Լեսթեր Սիթի»՝ կնքելով հնգամյա պայմանագիր, տրանսֆերի գումարը կազմել է 15 միլիոն ֆունտ ստերլինգ։ Սեպտեմբերի 17-ին նորամուտն է նշել «Լեսթեր Սիթիում»՝ մեկնարկային կազմում դուրս գալով «Տոտենհեմ Հոտսպուրի» դեմ Պրեմիեր լիգայի խաղում։ 2022 թվականի դեկտեմբերի 30-ին դարձել է ԱՊԼ-ի պատմության 4 խաղացողը, որը մեկ խաղում 2 ինքնագոլ է խփել։

## Կարիերա հավաքականում
Հանդես է եկել Բելգիայի տարբեր տարիքի պատանեկան հավաքականներում։ Խաղացել է 2015 թվականի Եվրոպայի մինչև 17 տարեկանների առաջնությունում, որտեղ հավաքականի հետ հասել է կիսաեզրափակիչ: Հավաքականի հետ մասնակցել է նաև 2015 թվականի աշխարհի մինչև 17 տարեկանների առաջնությանը: Հավաքականի հետ նվաճել է բրոնզե մեդալներ: Մասնակցել է մրցաշարի բոլոր 7 հանդիպումներին։

2021 թվականի նոյեմբերին առաջին անգամ հրավիրվել է Բելգիայի առաջին հավաքական՝ մասնակցելու Էստոնիայի և Ուելսի հավաքականների դեմ 2022 թվականի աշխարհի առաջնության ընտրական խաղերին։ Ուելսի հետ խաղում մնացել է պահեստայինների նստարանին և խաղադաշտ դուրս չի եկել։ Իր երկրորդ հրավերը ստացել է 2022 թվականի մարտին՝ Իռլանդիայի և Բուրկինա Ֆասոյի հավաքականների դեմ ընկերական խաղերին մասնակցելու համար, բայց այս հանդիպումներին ևս  խաղադաշտ դուրս չի եկել։ Երրորդ անգամ հրավիրվել է հավաքական 2022 թվականի մայիսին՝ Նիդերլանդների, Լեհաստանի և Ուելսի հավաքականների դեմ ՈւԵՖԱ-ի ազգերի լիգայի 2022/23 խաղերին մասնակցելու համար։ Բելգիայի հավաքականի կազմում նորամուտն է նշել հունիսի 8-ին՝ Լեհաստանի դեմ խաղում փոխարինման դուրս գալով Ակսել Վիտսելին։

2022 թվականի նոյեմբերի 10-ին ընդգրկվել է Բելգիայի հավաքականի պաշտոնական հայտացուցակում՝ Քաթարում կայանալիք 2022 թվականի Աշխարհի առաջնության խաղերին մասնակցելու համար։

## Ելույթների վիճակագրություն
### Միջազգային
2022 թվականի հունիսի 8-ի դրությամբ

## Ծանոթագրություններ

## Արտաքին հղումներ
* Профиль на официальном сайте ФК «Лестер Сити»
* Профиль на сайте английской Премьер-лиги

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Էքսելսիոր Ռոտերդամի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օստենդեի ֆուտբոլիստներ